*Tämä artikkeli käsittelee jääkiekkoilijaa. Näyttelijästä ja ohjaajasta kertoo artikkeli Kai Lehtinen.*

**Kai Lehtinen** (s. 5. tammikuuta 1991 Viiala) on suomalainen jääkiekkopuolustaja. Jatkoaika.com -sivusto on kuvaillut häntä yleishyväksi peruspuolustajaksi.

Ura
---

### Seuraura

Lehtinen on Lohjan Kisa-Veikkojen kasvatti. Hän siirtyi juniorina sittemmin Espoo Bluesiin, jossa Lehtinen voitti B-nuorten SM-pronssia vuonna 2008 ja A-nuorten Suomenmestaruuden vuonna 2009. Kaudella 2009–2010 hän nousi Bluesin A-nuorten varakapteeniksi. Lehtinen debytoi samalla kaudella myös miesten peleissä pelattuaan neljä Mestis-ottelua alle 20-vuotiaiden maajoukkueessa tehden yhden maalin.

Kaudeksi 2010–2011 Lehtinen siirtyi kaksivuotisella sopimuksella Mestis-joukkue Vaasan Sportiin, jota valmensi hänelle Bluesin A-nuorista tuttu Antti Törmänen. Lehtisen kausi jäi kuitenkin syyskuussa 2010 tapahtuneen solisluun katkeamisen vuoksi rikkonaiseksi. Hän pelasi suurimman osan kaudestaan Sportin A-nuorissa, jossa Lehtinen pelasi 19 runkosarjaottelua. Seuran Mestis-joukkueessa Lehtinen pelasi neljä runkosarja- ja yhden SM-liigan karsintojen ottelun tehden kaksi syöttöpistettä. Pelicans voitti karsinnat lopulta otteluvoitoin 4–0. Kaudella 2011–2012 hän pelasi Mestiksessä 26 runkosarja- ja yhden playoff-ottelun tehden yhden syöttöpisteen. Lehtinen voitti Mestiksen-mestaruuden. Hän pelasi liigakarsinnoissa kolme ottelua ilman tehopisteitä. Tampereen Ilves voitti karsinnat kuitenkin otteluvoitoin 4–1. Huhtikuussa 2012 Lehtinen teki 1+1-vuotisen jatkosopimuksen Sportin kanssa.

Lehtinen teki kaudella 2012–2013 Mestiksessä 37 runkosarja- ja kolmessa playoff-ottelussa yhdeksän syöttöpistettä. Kaudella 2013–2014 hän teki runkosarjassa 12 tehopistettä. Lehtinen pelasi kauden aikana myös muutamia otteluita alempien hyökkäysketjujen keskushyökkääjänä, kun Sportin sentteriosastolla oli loukkaantumisia. Kaudeksi 2014–2015 hän siirtyi vuoden mittaisella sopimuksella Savonlinnan Pallokerhoon. Lehtisen vastuu kasvoi Sport-vuosista ja hän teki Mestiksen yhden kauden piste-ennätyksensä tehoilla 12+22=34. Lehtinen sijoittui sarjan puolustajien maalipörssissä toiseksi edellään vain KooKoon Jarno Lippojoki sekä puolustajien pistepörssissä neljänneksi. Hän voitti myös SaPKon sisäisen tehotilaston lukemalla +13. Kaudella 2015–2016 Lehtinen oli seitsemällä osumallaan joukkueen eniten maaleja tehnyt puolustaja. Hän teki runkosarjassa kaikkiaan 23 tehopistettä.

Kaudeksi 2016–2017 Lehtinen teki 2+1-vuotisen SM-liigasopimuksen JYPin kanssa. Hän debytoi miesten pääsarjatasolla Mestarien liigassa 19. elokuuta 2016 vieraissa ranskalaista Rapaces de Gapia vastaan. Lehtinen merkittiin JYPin kakkospuolustajapariin Juuso Pulliin viereen ja hän keräsi ottelussa tehomerkinnän +1. SM-liigadebyyttinsä Lehtinen teki runkosarjan avauskierroksella 16. syyskuuta 2016 Tampereen Ilvestä vastaan. Lehtinen merkittiin JYPin 7. puolustajaksi ja hän sai ottelussa jääaikaa 8.02 minuuttia. Lehtinen sai myös yhden kahden minuutin jäähyn koukkaamisesta. Hän pelasi JYPissä kaksi runkosarja- ja kaksi CHL-ottelua, mutta vietti alkukautensa pääosin Mestis-joukkue JYP-Akatemian vahvuudessa. Lehtinen oli joukkueen tehokkain puolustaja tehoilla 5+14=19, kunnes JYP purki hänen sopimuksensa helmikuussa 2017, jolloin Lehtinen siirtyi kevääseen 2018 asti ulottuvalla sopimuksella Mestis-joukkue Espoo Unitediin. Joukkuetta valmentaa hänelle Bluesin A-nuorista tuttu Timo Hirvonen. Lehtinen voitti kauden päätteeksi Mestis-pronssia.

Lehtinen oli kaudella 2017–2018 Espoo Unitedin tehokkain puolustaja ja neljänneksi paras pistemies tehoilla 11+17=28, joilla hän sijoittui Mestiksen puolustajien maalipörssissä kolmanneksi ja puolustajien pistepörssissä neljänneksi. Kaudeksi 2018–2019 Lehtinen siirtyi vuoden mittaisella sopimuksella monikansallisen Alps Hockey Leaguen italialaisjoukkue SV Ritten/Renoniin.

### Maajoukkueura

Lehtinen on pelannut kolme nuorten maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Blues | A-SM | 23 | 0 | 3 | 3 | 10 | 10 | 2 | 2 | 4 | 4 |
| 2009–2010 | Suomi U20 | Mestis | 4 | 1 | 0 | 1 | 2 | – | – | – | – | – |
|  | Blues | A-SM | 39 | 3 | 8 | 11 | 30 | – | – | – | – | – |
| 2010–2011 | Sport | A-SM | 19 | 2 | 5 | 7 | 14 | – | – | – | – | – |
|  | Sport | Mestis | 4 | 0 | 2 | 2 | 0 | – | – | – | – | – |
| 2011–2012 | Sport | Mestis | 26 | 0 | 1 | 1 | 6 | 1 | 0 | 0 | 0 | 2 |
| 2012–2013 | S-Kiekko | Suomi-sarja | 1 | 1 | 0 | 1 | 0 | – | – | – | – | – |
|  | Sport | Mestis | 37 | 0 | 9 | 9 | 24 | 3 | 0 | 0 | 0 | 6 |
| 2013–2014 | S-Kiekko | Suomi-sarja | 1 | 0 | 0 | 0 | 0 | – | – | – | – | – |
|  | Sport | Mestis | 49 | 4 | 8 | 12 | 22 | 1 | 0 | 0 | 0 | 0 |
| 2014–2015 | SaPKo | Mestis | 55 | 12 | 22 | 34 | 30 | 7 | 0 | 1 | 1 | 8 |
| 2015–2016 | SaPKo | Mestis | 49 | 7 | 16 | 23 | 32 | 5 | 0 | 1 | 1 | 0 |
| 2016–2017 | JYP-Akatemia | Mestis | 36 | 5 | 14 | 19 | 28 | – | – | – | – | – |
|  | JYP | SM-liiga | 2 | 0 | 0 | 0 | 2 | – | – | – | – | – |
|  | Espoo United | Mestis | 10 | 0 | 3 | 3 | 10 | 10 | 0 | 3 | 3 | 6 |
| 2017–2018 | Espoo United | Mestis | 50 | 11 | 17 | 28 | 20 | – | – | – | – | – |
| 2018–2019 | Ritten Sport | AlpsHL | 13 | 1 | 7 | 8 | 0 | – | – | – | – | – |
| 2019–2020 | Gothiques d’Amiens | Ranska | 39 | 2 | 8 | 10 | 38 | 6 | 0 | 2 | 2 | 2 |
| 1 kausi | yhteensä | SM-liiga | 2 | 0 | 0 | 0 | 2 | – | – | – | – | – |
| 9 kautta | yhteensä | Mestis | 320 | 40 | 92 | 132 | 174 | 27 | 0 | 5 | 5 | 22 |

Lähteet
-------

* Kai Lehtinen The Internet Hockey Databasessa (englanniksi)
* Kai Lehtinen Eurohockey-sivustolla (englanniksi)
* Kai Lehtinen *Elite Prospects*. Everysport Media Group AB.  (englanniksi)

### Viitteet

1. 1 2 3  Kai Lehtinen *Jatkoaika.com*. Jatkoaika r.y. Viitattu 20.8.2016.
2. 1 2 3 4 5 6  Kai Lehtinen *Elite Prospects*. Everysport Media Group AB.  (englanniksi)
3. ↑  Sport-miehistö valmiina kauteen *Jatkoaika.com*.  2.8.2010. Jatkoaika r.y. Viitattu 20.8.2016.
4. ↑  Heikkinen ja Lehtinen sairastuvalle *Jatkoaika.com*.  26.9.2010. Jatkoaika r.y. Viitattu 20.8.2016.
5. ↑  Kai Lehtinen Eurohockey-sivustolla (englanniksi)
6. ↑  Juho Iloviita palaa Sportiin *Jatkoaika.com*.  26.4.2012. Jatkoaika r.y. Viitattu 20.8.2016.
7. ↑  Pukkinen, Mika: Sportin pelaaja-arvioinnit 2013-14: The pohjalainen nousukausi jäi torsoksi *Jatkoaika.com*.  8.4.2014. Jatkoaika r.y. Viitattu 20.8.2016.
8. ↑  Similä siirtyy SaPKon maalille *Jatkoaika.com*.  30.4.2014. Jatkoaika r.y. Viitattu 20.8.2016.
9. ↑  JYPille kahdeksan uutta peluria - Hytönen palaa Jyväskylään *Jatkoaika.com*.  27.4.2016. Jatkoaika r.y. Viitattu 20.8.2016.
10. ↑  Gamecentre *championshockeyleague.net*.  19.8.2016. Champions Hockey League (CHL) AG.  Arkistoitu 25.8.2016. Viitattu 20.8.2016. (englanniksi)
11. ↑  Kokoonpanot *liiga.fi*.  17.9.2016. Jääkiekon SM-liiga Oy. Viitattu 17.9.2016.
12. ↑  Ottelutilastot *liiga.fi*.  17.9.2016. Jääkiekon SM-liiga Oy. Viitattu 17.9.2016.
13. ↑  Otteluseuranta *liiga.fi*.  17.9.2016. Jääkiekon SM-liiga Oy. Viitattu 17.9.2016.
14. ↑  Kai Lehtinen jättää JYPin ja liittyy Espoo Unitedin vahvuuteen *Jatkoaika.com*.  7.2.2017. Jatkoaika r.y. Viitattu 7.2.2017.
15. ↑  Tabarelli, Manuel: Ein finnischer Verteidiger kommt nach Klobenstein *rittnerbuam.com*.  11.6.2018. Ritten Sport Hockey Amateursport GmbH.  Arkistoitu 13.6.2018. Viitattu 13.6.2018. (saksaksi)